Professional boksda muvaffaqiyatli odimlayotgan nokautchi bokschimiz Shohjahon Ergashev faoliyatidagi to‘qqizinchi jangini o‘tkazdi. Bu haqda Olamsport.com nashri xabar qilmoqda. U bu safar Afrika chempioni ugandalik Hamza Sempevoga qarshi ringga ko‘tarildi. Rossiyaning Sankt-Peterburg shahrida o‘tkazilgan jangda hamyurtimiz raqibini mag‘lubiyatga uchratdi. Jangning 1‑ raundidayoq Sempevo nokautga uchradi. Eslatib o‘tamiz, Shohjahon bungacha professional ringda 8ta jang o‘tkazib, ularning barchasida raqiblarini nokautga uchratgan edi.